**2ο Διεθνές Συνέδριο Αθλητικής Καρδιολογίας ¨Sports Cardiology 2021"\_10-12 Σεπτεμβρίου 2021\_Αθήνα**
**Απάντηση-Προς:** info@tmg.gr



                                        

Αγαπητοί συνάδελφοι, φίλες και φίλοι,

Είμαι στην ευχάριστη θέση να σας προσκαλέσω να συμμετέχετε στο**2ο Διεθνές Συνέδριο Αθλητικής Καρδιολογίας** “ 2nd International Sports Cardiology Congress 2021” το οποίο θα διεξαχθεί στο Αμφιθέατρο του **Πολεμικού Μουσείου Αθηνών** στις 10,11 και 12 Σεπτεμβρίου 2021.

Η μεγάλη ανταπόκριση στο 1ο συνέδριο στον αναδυόμενο αυτόν τομέα της καρδιολογίας, στον οποίο εμπλέκονται πολλές ιατρικές ειδικότητες και απαιτείται πολύπλευρη προσέγγιση και αντιμετώπιση, οδήγησε στο να διευρυνθεί η θεματολογία με ένα ακόμα πλουσιότερο επιστημονικό πρόγραμμα.

Στο συνέδριο θα συζητηθούν και θα αναλυθούν κρίσιμα θέματα της καρδιολογίας, όπως ο αιφνίδιος θάνατος αλλά και η γενικότερη διερεύνηση των επιπτώσεων του αθλητισμού στην καρδιαγγειακή υγεία.

Οι υψηλού κύρους επιστήμονες από την Ελλάδα και το εξωτερικό είναι η εγγύηση για την κάλυψη αυτών των θεμάτων με την εξαγωγή πολύτιμων συμπερασμάτων σχετικά με την άσκηση και την επίδραση της στο καρδιαγγειακό σύστημα.

Με πολλή εκτίμηση,

Ο Πρόεδρος του Συνεδρίου
**Σπυρίδων Παπαϊωάννου**
Επεμβατικός Καρδιολόγος
Διευθυντής Β’ Καρδιολογικής Κλινικής
Ναυτικού Νοσοκομείου Αθηνών